CELEX: 52012DP0213
Language: el
Date: 2012-05-22 00:00:00
Title: Τροποποίηση του Κανονισμού του Ευρωπαϊκού Κοινοβουλίου σχετικά με την εφαρμογή της ευρωπαϊκής πρωτοβουλίας πολιτών Ψήφισμα του Ευρωπαϊκού Κοινοβουλίου της 22ας Μαΐου 2012 σχετικά με την τροποποίηση του Κανονισμού του Ευρωπαϊκού Κοινοβουλίου όσον αφορά την εφαρμογή της ευρωπαϊκής πρωτοβουλίας πολιτών (2011/2302(REG))

13.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               CE 264/98
            
         Τρίτη 22 Μαΐου 2012Τροποποίηση του Κανονισμού του Ευρωπαϊκού Κοινοβουλίου σχετικά με την εφαρμογή της ευρωπαϊκής πρωτοβουλίας πολιτών
   P7_TA(2012)0213
   Ψήφισμα του Ευρωπαϊκού Κοινοβουλίου της 22ας Μαΐου 2012 σχετικά με την τροποποίηση του Κανονισμού του Ευρωπαϊκού Κοινοβουλίου όσον αφορά την εφαρμογή της ευρωπαϊκής πρωτοβουλίας πολιτών (2011/2302(REG))
   2013/C 264 E/18
   
      Το Ευρωπαϊκό Κοινοβούλιο,
   
               —
            
            
               έχοντας υπόψη τις προτάσεις τροποποίησης του κανονισμού του (B7-0539/2011 και B7-0732/2011),
            
         
               —
            
            
               έχοντας υπόψη τα άρθρα 211 και 212 του Κανονισμού του,
            
         
               —
            
            
               έχοντας υπόψη την έκθεση της Επιτροπής Συνταγματικών Υποθέσεων (Α7-0148/2012),
            
         
               1.
            
            
               αποφασίζει να επιφέρει στον Κανονισμό του τις παρακάτω τροποποιήσεις·
            
         
               2.
            
            
               υπενθυμίζει ότι οι εν λόγω τροποποιήσεις τίθενται σε ισχύ την πρώτη ημέρα της προσεχούς περιόδου συνόδου·
            
         
               3.
            
            
               καλεί τον Πρόεδρό του να λάβει τα αναγκαία μέτρα ώστε να εξασφαλισθεί η εγκατάσταση ενός μοναδικού σημείου επαφής στο Ευρωπαϊκό Κοινοβούλιο, στο οποίο θα μπορούν να απευθυνθούν οι πολίτες, οι αντιπροσωπευτικές οργανώσεις και η κοινωνία των πολιτών για θέματα που αφορούν ευρωπαϊκές πρωτοβουλίες πολιτών·
            
         
               4.
            
            
               καλεί την Επιτροπή να επιβεβαιώσει, μέσω επιστολής προς τον Πρόεδρο του Ευρωπαϊκού Κοινοβουλίου, την πρόθεσή της να εκπροσωπείται σε κάθε δημόσια ακρόαση σχετικά με ευρωπαϊκές πρωτοβουλίες πολιτών, κατ’ αρχήν από τον αρμόδιο για το εκάστοτε θέμα Επίτροπο ή, εφόσον αυτός/αυτή κωλύεται, από ένα άλλο μέλος της Επιτροπής ή τον αρμόδιο επί του θέματος Γενικό Γραμματέα·
            
         
               5.
            
            
               καλεί το Προεδρείο και το Γενικό Γραμματέα να λάβουν τα κατάλληλα μέτρα ώστε να εξασφαλίσουν η μεγαλύτερη δυνατή ορατότητα των δημοσίων ακροάσεων σχετικά με τις ευρωπαϊκές πρωτοβουλίες πολιτών, παρέχοντας τις κατάλληλες διευκολύνσεις, με τη χρήση της βέλτιστης διαθέσιμης τεχνολογίας της πληροφορίας και των επικοινωνιών·
            
         
               6.
            
            
               θεωρεί ότι η παρουσία μελών του Ευρωπαϊκού Κοινοβουλίου στις ακροάσεις που αφορούν τις ευρωπαϊκές πρωτοβουλίες πολιτών πρέπει να ενθαρρύνεται,
            
         
               7.
            
            
               αναθέτει στον Πρόεδρό του να διαβιβάσει την παρούσα απόφαση, προς ενημέρωση, στο Συμβούλιο και στην Επιτροπή.
            
         
               ΙΣΧΥΟΝ ΚΕΙΜΕΝΟ
            
            
               ΤΡΟΠΟΛΟΓΙΑ
            
         
               
                  Τροπολογία 5 και τροπολογία 4
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 197 α (νέο)
               
            
         
                
            
            
               
                  Άρθρο 197α
               
               
                  Δημόσιες ακροάσεις για πρωτοβουλίες πολιτών
               
            
         
                
            
            
               
                  
                     1.
                     
                     Όταν η Επιτροπή δημοσιεύσει στο οικείο μητρώο πρωτοβουλία πολιτών σύμφωνα με το άρθρο 10 παράγραφος 1 στοιχείο α) του κανονισμού (ΕΕ) αριθ. 211/2011
                  
                  
                     
                         (1)
                     
                  , 
                     ο Πρόεδρος του Ευρωπαϊκού Κοινοβουλίου, έπειτα από πρόταση του προέδρου της Διάσκεψης των Προέδρων των Επιτροπών:
                  
               
               
                           
                              
                                 α)
                              
                           
                        
                        
                           
                              
                                 αναθέτει στην αρμόδια επί του θέματος νομοθετική επιτροπή σύμφωνα με το Παράρτημα VII, τη διοργάνωση της δημόσιας ακρόασης που προβλέπεται στο άρθρο 11 του κανονισμού (ΕΕ) αριθ. 211/2011· η Επιτροπή Αναφορών συνδέεται αυτομάτως με την αρμόδια κοινοβουλευτική επιτροπή, στη βάση του άρθρου 50 του παρόντος κανονισμού·
                              
                           
                        
                     
                           
                              
                                 β)
                              
                           
                        
                        
                           
                              
                                 όταν δύο ή περισσότερες πρωτοβουλίες πολιτών, που έχουν δημοσιευθεί στο οικείο μητρώο σύμφωνα με το άρθρο 10 παράγραφος 1 στοιχείο α) του κανονισμού (ΕΕ) αριθ. 211/2011, αφορούν παρόμοια θέματα, μπορεί να αποφασίζει, μετά από διαβούλευση με τους διοργανωτές, τη διοργάνωση μιας κοινής δημόσιας ακρόασης στην οποία εξετάζονται ισότιμα όλες οι εν λόγω πρωτοβουλίες πολιτών.
                              
                           
                        
                     
         
                
            
            
               
                  
                     2.
                     
                     Η αρμόδια επί της ουσίας επιτροπή:
                  
               
               
                           
                              
                                 α)
                              
                           
                        
                        
                           
                              
                                 εξετάζει κατά πόσο οι διοργανωτές έχουν συναντήσει την Επιτροπή σε κατάλληλο επίπεδο, σύμφωνα με το άρθρο 10 παράγραφος 1 στοιχείο β) του κανονισμού (ΕΕ) αριθ. 211/2011·
                              
                           
                        
                     
                           
                              
                                 β)
                              
                           
                        
                        
                           
                              
                                 εξασφαλίζει, εν ανάγκη με την υποστήριξη της Διάσκεψης των Προέδρων των Επιτροπών, τη δέουσα συμμετοχή της Επιτροπής στη διοργάνωση της δημόσιας ακρόασης και την εκπροσώπησή της σε κατάλληλο επίπεδο στην εν λόγω ακρόαση.
                              
                           
                        
                     
         
                
            
            
               
                  
                     3.
                     
                     Ο πρόεδρος της αρμόδιας επιτροπής ορίζει τη διεξαγωγή της δημόσιας ακρόασης σε κατάλληλη ημερομηνία εντός τριών μηνών από την υποβολή της πρωτοβουλίας στην Επιτροπή, σύμφωνα με το άρθρο 9 του κανονισμού (ΕΕ) αριθ. 211/2011.
                  
               
            
         
                
            
            
               
                  
                     4.
                     
                     Η αρμόδια επί της ουσίας επιτροπή διοργανώνει τη δημόσια ακρόαση στο Κοινοβούλιο, σε συνεννόηση με όποια άλλα θεσμικά και λοιπά όργανα της Ένωσης ενδεχομένως επιθυμούν να συμμετάσχουν. Μπορεί επίσης να καλέσει και άλλους ενδιαφερόμενους να συμμετάσχουν.
                  
               
               
                  
                     Η αρμόδια επιτροπή προσκαλεί αντιπροσωπευτική ομάδα διοργανωτών, περιλαμβανομένου τουλάχιστον ενός από τα πρόσωπα επικοινωνίας τα οποία αναφέρονται στο άρθρο 3 παράγραφος 2 δεύτερο εδάφιο του κανονισμού (ΕΕ) αριθ. 211/2011, για να παρουσιάσουν την πρωτοβουλία στην ακρόαση.
                  
               
            
         
                
            
            
               
                  
                     5.
                     
                     Το Προεδρείο, σύμφωνα με τις λεπτομέρειες που έχουν συμφωνηθεί με την Επιτροπή, εγκρίνει κανόνες που αφορούν την επιστροφή τυχόν δαπανών.
                  
               
            
         
                
            
            
               
                  
                     6.
                     
                     Ο Πρόεδρος του Κοινοβουλίου και ο πρόεδρος της Διάσκεψης των Προέδρων των Επιτροπών μπορούν να μεταβιβάζουν τις αρμοδιότητες που τους ανατίθενται δυνάμει του παρόντος άρθρου σε έναν Αντιπρόεδρο και σε άλλον πρόεδρο επιτροπής, αντίστοιχα.
                  
               
            
         
                
            
            
               
                  
                     7.
                     
                     Εάν πληρούνται οι προϋποθέσεις που ορίζονται στο άρθρο 50 ή στο άρθρο 51, οι διατάξεις αυτές εφαρμόζονται επίσης κατ’ αναλογία. Εφαρμόζεται επίσης το άρθρο 188.
                  
               
               
                  
                     Το άρθρο 23 παράγραφος 9 δεν εφαρμόζεται σε περιπτώσεις δημόσιων ακροάσεων για πρωτοβουλίες πολιτών.
                  
               
            
         
               
                  Τροπολογία 2
               
            
         
               
                  Κανονισμός του Ευρωπαϊκού Κοινοβουλίου
               
               
                  Άρθρο 203 α
               
            
         
               Όταν το Κοινοβούλιο πληροφορείται ότι η Επιτροπή έχει κληθεί να υποβάλει νομοθετική πρόταση σύμφωνα με το άρθρο 11 παράγραφος 4 της Συνθήκης για την ΕΕ, η 
                     Επιτροπή Αναφορών
                   εξετάζει εάν η συγκεκριμένη πρόταση μπορεί να επηρεάσει τις εργασίες της και, ενδεχομένως, ενημερώνει σχετικά τους αναφέροντες, οι οποίοι έχουν υποβάλει αναφορές επί συναφών ζητημάτων.
            
            
               Όταν το Κοινοβούλιο πληροφορείται ότι η Επιτροπή έχει κληθεί να υποβάλει νομοθετική πρόταση σύμφωνα με το άρθρο 11 παράγραφος 4 της Συνθήκης για την ΕΕ 
                     και σύμφωνα με τον κανονισμό (ΕΕ) αριθ. 211/2011
                  , η 
                     αρμόδια επί των αναφορών επιτροπή
                   εξετάζει εάν η συγκεκριμένη πρόταση μπορεί να επηρεάσει τις εργασίες της και, ενδεχομένως, ενημερώνει σχετικά τους αναφέροντες, οι οποίοι έχουν υποβάλει αναφορές επί συναφών ζητημάτων.
            
         
                
            
            
               
                  
                     Οι προταθείσες πρωτοβουλίες πολιτών που έχουν καταχωριστεί σύμφωνα με το άρθρο 4 του κανονισμού (ΕΕ) αριθ. 211/2011, αλλά δεν είναι δυνατό να υποβληθούν στην Επιτροπή σύμφωνα με το άρθρο 9 του κανονισμού αυτού, επειδή δεν τηρήθηκαν όλες οι προβλεπόμενες διαδικασίες και σχετικές προϋποθέσεις, μπορεί να εξεταστούν από την αρμόδια επί των αναφορών επιτροπή, εφόσον αυτή κρίνει ότι ενδείκνυται να δοθεί συνέχεια. Εν προκειμένω εφαρμόζονται κατ’ αναλογία τα άρθρα 201, 202 και 203.
                  
               
            
         
      (1)  
         Κανονισμός (ΕΕ) αριθ. 211/2011 του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, σχετικά με την πρωτοβουλία πολιτών (EE L 65, της 11.3.2011, σ. 1).